Ce presupune proiectul de modificare a Legii spaţiilor verzi, votat de deputați.
Deputaţii au votat proiectul de modificare a Legii spaţiilor verzi. Unul dintre puncte permite construirea pe spaţiile verzi, proprietate privată. Raluca Rusu mai are o nemulţumire: Parcurile şi grădinile istorice sau cele de buzunar nu vor mai fi administrate de Primării.
Te-ai gândit ce-ar fi să nu mai ai nici măcar peticul de parc de la doi pași de bloc? La asta se va ajunge dacă Iohannis promulgă noua lege a spațiilor verzi.Raluca Rusu e peisagist, iar, în 2015, a inițiat un proiect de lege. E vorba chiar de legea din prezent. Doar că una a vrut ea împreună cu colegii de ONG… și la alta s-a ajuns.Ca să înțelegi mai bine, în Timișoara sunt 19 parcuri de cartier, care însumează 16 hectare. Una dintre probleme este că Primăria nu mai poate face investiții în ele, odată cu noua lege. Raluca Rusu – preşedintele ASOP, filiala Vest: "Suntem în Piaţa Crucii care a fost inventariat ca scuar, acest scuar nu va mai face parte din spaţiile verzi din Timişoara, nu mai intră sub incidenţa legii. Nu o să se mai facă lucrări de întreţinere sau o să se poată construi în acest scuar“.